Voormalige minister se vrou in arres, aangehou | Netwerk24
Deur Werner Beukes en News24 31 Julie 2020 21:32
'n Voormalige minister se vrou is Vrydagaand in hegtenis geneem weens beweerde aanranding en kwaadwillige saakbeskadiging, maar niemand wil in dié stadium haar naam bevestig nie.
Brig. Hangwani Mulaudzi, woordvoerder van die Valke, het aan News24 bevestig dat 'n vrou in hegtenis geneem is en in 'n sel in Gauteng aangehou word.
"Sy sal Maandag in die hof verskyn," sê hy.
Hoewel die Valke nie die vrou se identiteit wou bekend maak nie, het 'n video van 'n beskadigde voertuig die afgelope week reeds op sosiale media die ronde gedoen. Die vermoede bestaan dat dié voertuig aan 'n voormalige minister behoort.
'n Bron het Vrydagaand gesê die vrou word glo aangekla van kwaadwillige saakbeskadiging en crimen injuria.